मोईन ख़ान
मुहम्मद मोईन खान (उर्दू :محمد معین خان) (जन्म २३ सितंबर १९७१), लोकप्रिय रूप से मोईन खान (उर्दूمعین خان) के नाम से जाने जाते हैं, एक पूर्व पाकिस्तानी क्रिकेट खिलाड़ी है, जो मुख्य रूप से एक विकेटकीपर-बल्लेबाज है, जिन्होंने १९९० से २००४ तक पाकिस्तानी राष्ट्रीय क्रिकेट टीम के लिए टेस्ट और वनडे क्रिकेट खेले। साथ ही मोईन ख़ान ने पाकिस्तानी टीम का नेतृत्व भी किया है। इन्होंने मुल्तान में वेस्टइंडीज के खिलाफ अपनी अंतरराष्ट्रीय क्रिकेट कैरियर की शुरुआत की थी। इन्होंने टेस्ट क्रिकेट में ६९ मैच खेले जिसमें विकेटकीपिंग करते हुए १२८ कैच भी लिए हैं। जबकि इन्होंने २१९ एक दिवसीय अंतर्राष्ट्रीय क्रिकेट मैच भी खेले है जिसमें ३२६६ रन बनाये हैं और विकेट के पीछे २१४ कैच और ७४ स्टम्प भी किये हैं। जुलाई २०१३ में, इन्होंने पाकिस्तान क्रिकेट टीम के मुख्य चयनकर्ता के रूप में इक्बाल कासिम की जगह ली और ११ फरवरी २०१४ को इन्हें राष्ट्रीय टीम के मुख्य कोच नियुक्त किया गया था।